Anene Booysen: Klag teen verdagte laat vaarAnene Booysen (17) Die staat het Dinsdag in die Bredasdorp-landdroshof alle aanklagte laat vaar teen Jonathan Davids (22), wat van die wrede verkragting en moord op Anene Booysen (17) verdink was. Die staatsaanklaer het gesê dat hulle na aanleiding van ‘n deeglike ondersoek nie anders kon as om die aanklag terug te trek nie. Davids en Johannes Kana (21) is daarvan aangekla dat hulle Booysens op 2 Februarie om die beurt verkrag en haar liggaam erg geskend het. Sy is later die dag in die hospitaal dood. “Na verdere ondersoek is bevind dat daar nie genoeg bewyse is om hom skuldig te bevind nie. Die staat gaan egter voort met die saak teen Kana,” het Eric Ntabazalila, streekswoordvoerder van die nasionale vervolgingsgesag gesê. Kana se verhoor is tot 3 Junie uitgestel. Lees ook: Anene het aanvaller glo uitgeken Bendeverkragting: Verdagte hoor dalk môre oor borg Partye betoog teen verkragting Man in hof oor Bredasdorp-verkragting Slagoffer van bendeverkragting vandag begrawe Zuma vra strengste straf vir Booysen se aanvallers Tweede verdagte vas oor bendeverkragting Meisie se verkragting, dood sterk veroordeel Meisie sterf na bendeverkragting in Bredasdorp